Voplaukio mūšis
Voplaukio mūšis (lenk. Bitwa pod Wopławkami, vok. Die Schlacht bei Woplauken) – mūšis, įvykęs 1311 m. Prūsijos Bartos žemėje, netoli dab. Voplaukio kaimo (lenk. Wopławki), esančio į šiaurės rytus nuo Kentšyno miesto Varmijos Mozūrų vaivadijoje Šiaurės Lenkijoje. Kariavusios pusės: 1309-1313 m. Vokiečių ordino didžiojo komtūro Heinricho fon Plockės ir Lietuvos didžiojo kunigaikščio Vytenio karinės pajėgos.